Document ID: 31997R0196

ΚΑΝΟΝΙΣΜΌΣ (ΕΚ) αριθ. 196/97 ΤΗΣ ΕΠΙΤΡΟΠΉΣ
της 31ης Ιανουαρίου 1997
περί των λεπτομερειών εφαρμογής του κανονισμού (ΕΚ) αριθ. 2184/96 του Συμβουλίου σχετικά με τις εισαγωγές στην Κοινότητα ρυζιού αιγυπτιακής καταγωγής και προελεύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2184/95 του Συμβουλίου, της 28ης Οκτωβρίου 1996, σχετικά με τις εισαγωγές στην Κοινότητα ρυζιού αιγυπτιακής καταγωγής και προελεύσεως (1), και ιδίως το άρθρο 2,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού (2), και ιδίως το άρθρο 11,
Εκτιμώντας:
ότι ο κανονισμός (ΕΚ) αριθ. 2184/96 προβλέπει ότι ο δασμός που υπολογίζεται σύμφωνα με το άρθρο 11 του κανονισμού (ΕΚ) αριθ. 3072/95 μειώνεται κατά ποσό ισοδύναμο προς το 25 % της αξίας του εν λόγω δασμού, στα όρια του ετήσιου όγκου των 32 000 τόνων ρυζιού· ότι η ποσότητα αυτή περιλαμβάνει όλα τα είδη ρυζιού ανεξάρτητα από το στάδιο μεταποίησης τους· ότι είναι, επομένως, απαραίτητο να εφαρμοστεί αυτή η ποσόστωση και να προβλεφτούν ορισμένοι κανόνες για τη διαχείρισή της·
ότι για να εξασφαλιστεί η ορδή διοικητική διαχείριση, πρέπει να θεσπιστούν ειδικοί κανόνες σε δέματα υποβολής των αιτήσεων και έκδοσης των πιστοποιητικών ότι οι κανόνες αυτοί είναι είτε συμπληρωματικοί είτε παρεκκλίσεις των διατάξεων του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2402/96 (4)·
ότι, σε συνέχεια της έγκρισης από το Συμβούλιο του κανονισμού (ΕΚ) αριθ. 2184/96, πρέπει να καταργηθεί ο κανονισμός (ΕΟΚ) αριθ. 2942/73 της Επιτροπής, της 30ής Οκτωβρίου 1973, περί των λεπτομερειών εφαρμογής του κανονισμού (ΕΟΚ) αριθ. 2412/73 του Συμβουλίου σχετικά με τις εισαγωγές ρυζιού από την Αραβική Δημοκρατία της Αιγύπτου (5), όπως τροποποιήθηκε τελευταία από τον κανονισμό (ΕΚ) αριθ. 1373/96 (6)·
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με βάση τις διατάξεις του παρόντος κανονισμού, η δασμολογική ποσόστωση που εφαρμόζεται κατά την εισαγωγή ρυζιού (κωδικός ΣΟ 1006), το οποίο προέρχεται και κατάγεται από την Αίγυπτο, υπολογίζεται σύμφωνα με το άρθρο 11 του κανονισμού (ΕΚ) αριθ. 3072/95, μειωμένη κατά ποσό ισοδύναμο προς το 25 % της αξίας του εν λόγω δασμού, εντός ανωτάτου ορίου ετησίου όγκου 32 000 τόνων.
Άρθρο 2
1. Η αίτηση πιστοποιητικού εισαγωγής αφορά ποσότητα ρυζιού από 100 τόνους τουλάχιστον έως 1 000 τόνους κατ' ανώτατο όριο.
2. Η αίτηση πιστοποιητικού εισαγωγής συνοδεύεται από:
-
την απόδειξη ότι ο αιτών είναι ή νομικό πρόσωπο που έχει ασκήσει τουλάχιστον κατά τους δώδεκα τελευταίους μήνες εμπορική δραστηριότητα στον τομέα του ρυζιού και είναι εγγεγραμμένος στο κράτος μέλος όπου υποβλήθηκε η αίτηση,
-
την απόδειξη ότι έχει κατατεθεί εγγύηση 5 Ecu ανά τόνο στην αρμόδια αρχή του σχετικού κράτους μέλους με σκοπό την εγγύηση της καλής πίστης εκ μέρους του αιτούντος.
Άρθρο 3
1. Το πιστοποιητικό εισαγωγής περιλαμβάνει τις παρακάτω ενδείξεις και πρέπει να πληροί τους όρους που ακολουθούν:
α)
στα τετραγωνίδια 7 και 8 της αίτησης έκδοσης πιστοποιητικού και του πιστοποιητικού εισαγωγής, αναφέρεται η λέξη «Αίγυπτος» και η ένδειξη «ναι» σημειώνεται με σταυρό·
β)
η αίτηση έκδοσης πιστοποιητικού και το πιστοποιητικό εισαγωγής φέρουν, στο τετραγωνίδιο 24, μία από τις ακόλουθες ενδείξεις:
-
Derecho de aduana reducido de 25 % [Reglamento (CE) no 196/97]
-
Told nedsat med 25 % (Forordning (EF) nr. 196/97)
-
Um 25 % ermäßigter Zollsatz (Verordnung (EG) Nr. 196/97)
-
Δασμός μειωμένος κατά 25 % [Κανονισμός (ΕΚ) αριθ. 196/97]
-
Reduced duty by 25 % (Regulation (EC) No 196/97)
-
Droit réduit de 25 % [Règlement (CE) no 196/97]
-
Dazio ridotto del 25 % [Regolamento (CE) n. 196/97]
-
Douanerecht verminderd met 25 % (Verordening (EG) nr. 196/97)
-
Direito reduzido em 25 % [Regulamento (CE) n.o 196/97]
-
Tulli, jota on alennettu 25 % (Asetus (EY) N:o 196/97)
-
Tullsatsen nedsatt med 25 % (Förordning (EG) nr 196/97)
γ)
κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύτερη κυκλοφορία δεν πρέπει να υπερβαίνει εκείνη που αναφέρεται στα τετραγωνίδια 17 και 18 του πιστοποιητικού εισαγωγής. Προς το σκοπό αυτό, ο αριθμός «0» αναγράφεται στο τετραγωνίδιο 19 του εν λόγω πιστοποιητικού·
δ)
κατά παρέκκλιση του άρθρου 9 του κανονισμού (ΕΟΚ) αριθ. 3719/88, τα δικαιώματα που απορρέουν από το πιστοποιητικό εισαγωγής δεν μεταβιβάζονται.
2. Κατά παρέκκλιση του άρθρου 10 του κανονισμού (ΕΚ) αριθ. 1162/95 της Επιτροπής (7), το ποσό της εγγύησης σχετικά με τα πιστοποιητικά εισαγωγής ισούται με 25 % του δασμού που υπολογίζεται με βάση το άρθρο 11 του κανονισμού (ΕΚ) αριθ. 3072/95 και ισχύει από την ημέρα υποβολής της αίτησης.
3. Το δικαίωμα της μείωσης του δασμού που αναφέρεται στο άρθρο 1 χορηγείται υπό τον όρο ότι υποβάλλονται, κατά τη θέση του προϊόντος σε ελεύθερη κυκλοφορία, το μεταφορικό έγγραφο και το πιστοποιητικό κυκλοφορίας EUR.1, σύμφωνα με τις διατάξεις του άρθρου 2 της συμφωνίας συνεργασίας, τα οποία εκδίδονται στην Αίγυπτο και αφορούν την εν λόγω παρτίδα.
Άρθρο 4
1. Την ημέρα της κατάθεσης των αιτήσεων έκδοσης πιστοποιητικού, τα κράτη μέλη ανακοινώνουν στην Επιτροπή με τέλεξ ή τέλεφαξ τις ποσότητες, ανά κωδικό ΣΟ, που έχουν αποτελέσει αντικείμενο αιτήσεων έκδοσης πιστοποιητικών εισαγωγής καθώς επίσης και το όνομα του αιτούντος και τη διεύθυνση του.
2. Το πιστοποιητικό εισαγωγής εκδίδεται την ενδέκατη εργάσιμη ημέρα μετά την ημερομηνία κατάθεσης της αίτησης, εφόσον δεν έχει επιτευχθεί η ποσότητα που προβλέπεται στο άρθρο 1.
Κατά παρέκκλιση του άρθρου 6 παράγραφος 1 του κανονισμού (ΕΚ) αριθ. 1162/95, το πιστοποιητικό εισαγωγής ισχύει μέχρι τα τέλη του μήνα που έπεται της έκδοσης του πιστοποιητικού, σύμφωνα με το άρθρο 21 παράγραφος 1 του κανονισμού (ΕΟΚ) αριθ. 3719/88.
3. Την ημέρα που οι ζητούμενες ποσότητες υπερβαίνουν την ποσότητα που προβλέπεται στο άρθρο 1, η Επιτροπή καθορίζει ένα ενιαίο ποσοστό μείωσης των ζητουμένων ποσοτήτων. Κοινοποιεί την απόφαση αυτή στα κράτη μέλη εντός προθεσμίας δέκα εργάσιμων ημερών από την ημερομηνία κατάθεσης των αιτήσεων έκδοσης πιστοποιητικού.
4. Όταν η ποσότητα για την οποία εκδίδεται το πιστοποιητικό εισαγωγής είναι κατώτερη από τη ζητούμενη ποσότητα, το ποσό της εγγύησης που αναφέρεται στο άρθρο 3 παράγραφος 2 μειώνεται κατ' αναλογία.
5. Η εγγύηση καλής πίστης που αναφέρεται στο άρθρο 2 παράγραφος 2 δεύτερη περίπτωση αποδεσμεύεται κατά την έκδοση του πιστοποιητικού.
Άρθρο 5
Τα κράτη μέλη κοινοποιούν στην Επιτροπή με τέλεξ ή τέλεφαξ τα ακόλουθα στοιχεία:
α)
το αργότερο εντός δύο εργάσιμων ημερών από την έκδοση τους, τις ποσότητες για τις οποίες εκδόθηκαν πιστοποιητικά εισαγωγής με ένδειξη της ημερομηνίας καθώς και του ονόματος και της διεύθυνσης του κατόχου·
β)
την τελευταία εργάσιμη ημέρα κάθε μήνα που έπεται του μήνα θέσης σε ελεύθερη κυκλοφορία, τις ποσότητες που τέθηκαν πράγματι σε κυκλοφορία κατανεμημένες ανά κωδικό ΣΟ.
Τα προαναφερόμενα στοιχεία πρέπει να ανακοινώνονται ξεχωριστά από εκείνα που αφορούν άλλες αιτήσεις έκδοσης πιστοποιητικών εισαγωγής στον τομέα του ρυζιού και σύμφωνα με την ίδια διαδικασία.
Άρθρο 6
Ισχύει το άρθρο 33 παράγραφος 5 του κανονισμού (ΕΟΚ) αριθ. 3719/88.
Άρθρο 7
Ο κανονισμός (ΕΟΚ) αριθ. 2942/73 καταργείται.
Άρθρο 8
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιανουαρίου 1997.

Labels: 3
17
18